**РЕШЕНИЕ № ПВ – 13 -ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БДУВ ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на термо двойка - два броя тръбни кладенци – ТК черпателен и ТК реинжекционен“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в поземлени имоти № 56784.510.185 и 56784.510.181, землище на гр. Пловдив,

**Възложител:** „**МБАЛ „Здраве” ООД**

Характеристика на инвестиционното предложение:

Инвестиционното предложение предвижда изграждане в имоти, собственост на Възложителя на два сондажни кладенеца, като подземните води от тях ще се използват за промишлено водоснабдяване - охлаждане и отопление с подземни води в МБАЛ „Здраве” ООД. Изграждането на тръбните кладенци се предвижда да бъде на дълбочина до 25 m. Те ще разкрият вода от кватернерния водоносен хоризонт: Подземно водно тяло – Порови води в Кватернера – Горнотракийска низина, с код BG3G00000Q013.

За целите на проекта е необходимо водно количество годишно Q = 94610 m3. Проектния средноденонощен дебит е Q = 3.0 l/сек.

Инвестиционното предложение /ИП/ попада в обхвата на т. 10, буква “н“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС.

Площадката на ИП не попада в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0000578 „Река Марица”, включена в списъка на защитените зони за опазване на природните местообитания и на дивата флора и фауна, приета с РМС № 122/02.03.2007г. (ДВ бр.21/ 2007г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху предмета на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Тръбните кладенци ще бъдат изградени до дълбочина 25 m, ТКчерпателен ще бъде обсаден с комбинирана ПВЦ колона (плътна и филтри)  160/6 mm, а ТКреинжекционен ще бъде обсаден с комбинирана ПВЦ колона (плътна и филтри)  200/7,2 mm.

Изграждането на ТКчерпателен ще се извърши при следната последователност:

- Сондиране на интервала от 0 – 25 m с длето с диаметър  345 mm (13 ¾’’).

- Спускане на комбинирана (плътна и филтри) ПВЦ колона  160/6 mm. Филтрите са с фабрични прорези (слот) 0.5 mm.

- Загравяване в интервала от 25 до 6 m.

- Глинест тампонаж от 6 до 0 m.

Изграждането на ТКреинжекционен ще се извърши при следната последователност:

- Сондиране на интервала от 0 – 25 m с длето с диаметър  395 mm (15 ¾’’).

- Спускане на комбинирана (плътна и филтри) ПВЦ колона  200/7,2 mm. Филтрите са с фабрични прорези (слот) 0.5 mm.

- Загравяване в интервала от 25 до 6 m.

- Задтръбна цементация от 6 до 0 m.

Готовите кладенци ще бъдат почистени от утайките и ще се подготвят за опитно водочерпене с помпа.

Предвидените тръбни кладенци ще бъдат изградени след получаване на разрешително за ползване на воден обект с изграждане на водовземно съоръжение за подземни води от БДУВ ИБР Пловдив.

* В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Не се налага промяна на съществуващата или изграждане на нова пътна инфраструктура.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите по време на изпълнението на тръбния кладенец ще се осъществяват в гореописаните урбанизирани имоти и няма да засегнат съседните имоти.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.
* **III. Способността за асимилация на екосистемата в естествената околна среда**:
* Характерът и капацитетът на инвестиционното предложение не предполагат значително изменение в ключови характеристики на околната среда.
* Във връзка с поискано становищеотносно степента на значимост на въздействието и риска за човешкото здраве, с писмо изх. № 345/21.01.2014г., РЗИ- Пловдив е потвърдила липсата на здравен риск при осъществяване на инвестиционното предложение.
* С писмо изх. № КД-04-241/16.07.2013г. БДУВ ИБР Пловдив е дала заключение за допустимостта на инвестиционното предложение от гледна точка на ПУРБ на ИБР и постигане целите на околната среда. Не се очаква значимо негативно въздействие върху подземното водно тяло при изграждането и експлоатацията на тръбните кладенци.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на община Пловдив и Район „Западен“, както и засегнатото население чрез обява на информационно табло и общинска интернет страница. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ 24.02.2014г.**

*Директор на РИОСВ - Пловдив*